CSAPÁS A HAMÁSZRA
Izrael kedden tankokkal, helikopterekkel és vadászgépekkel csapást mért a Hamász szélsőséges szervezet egyik gázai...
Izrael kedden tankokkal, helikopterekkel és vadászgépekkel csapást mért a Hamász szélsőséges szervezet egyik gázai kiképzőbázisára, 14 militánst ölve meg. A Reuters hírügynökség helyieket idézve azt írta, hogy a futballpályán a Hamász katonai szárnya újoncokat képzett ki gerillának. Egy héttel korábban a Hamász a dél-izraeli Beér-Sevában kettős öngyilkos merényletet követett el, megölve 16 embert. Emiatt a zsidó állam jelezte, felújítja a szélsőséges palesztin szervezetek vezetői elleni célzott likvidálásokat, s megfenyegette Szíriát is, amelyet ugyancsak felelősnek tart a merényletért. Saúl Mofaz izraeli védelmi miniszter hétfőn közölte, hogy a Hamász vezetése elhagyta a szír fővárost; a Hamász szóvivője izraeli propagandának nevezte a kijelentést. Miután Izrael márciusban, majd áprilisban likvidálta a szervezet két ismert vezetőjét, a Hamász Damaszkuszban működő irányítóinak komoly befolyásuk van a mozgalomra.